stanford-oval/wikipedia huggingface dataset:
Kyläkarhiainen
Aiheesta muualla

Pinkka, Lajintuntemuksen oppimisympäristö: Kyläkarhiainen (Carduus crispus)
LuontoPortti: Kyläkarhiainen (Carduus crispus)
Pohjolan kasvien pauloissa: Carduus crispus – kyläkarhiainen
ITIS: Carduus crispus (englanniksi)
United States Department of Agriculture (USDA): Carduus crispus (englanniksi)
Flora of China: Carduus crispus (englanniksi)
Uudenmaan elinkeino-, liikenne- ja ympäristökeskus

| Uudenmaan elinkeino-, liikenne- ja ympäristökeskus |
| --- | --- |

 sijainti 
Toimialueen maakunnat:  Uusimaa Kanta-Häme, Päijät-Häme (liik. ja infr.)
Päätoimipaikka:  Helsinki
Muut toimipaikat:  Lahti, Hämeenlinna (liik. ja infr.)
Ylijohtaja:  Petri Knaapinen
Vuosibudjetti:  13,4 milj. € (2020)
Uudenmaan elinkeino-, liikenne- ja ympäristökeskus (ruots. Närings-, trafik- och miljöcentralen i Nyland) on yksi Suomen 15:stä ja samalla 9:stä kaikkien kolmen vastuualueen elinkeino-, liikenne- ja ympäristökeskuksesta. Sen toimialueeseen kuuluu Uusimaa sekä liikenne- ja infrastruktuuriasioiden osalta myös Kanta-Häme ja Päijät-Häme. Päätoimipaikkana on Helsinki sekä muut toimipaikat Lahdessa ja Hämeenlinnassa (liikenne- ja infrastruktuuriasiat).
Uudenmaan elinkeino-, liikenne- ja ympäristökeskus (ELY)  aloitti toimintansa vuonna 2010. ELY-keskuksen tehtävät muodostuvat entisten Uudenmaan TE-keskuksen, Tiehallinnon Uudenmaan tiepiirin (Kanta-Häme ja Päijät-Häme kuuluivat Hämeen tiepiiriin) ja Uudenmaan ympäristökeskuksen tehtävistä.
Viraston ylijohtajana vuonna 2018 on Petri Knaapinen. Viraston toimintoja on kahdessa eri toimipisteessä Helsingin Pasilassa.
Uudenmaan ELY-keskus toimii Pasilan virastokeskuksessa Helsingin Pasilassa.
Ylijohtajat

2010–2016 Rita Piirainen
2016– Petri Knaapinen
Aiheesta muualla

Uudenmaan elinkeino-, liikenne- ja ympäristökeskuksen kotisivut
Kwame Nkrumahin luonnontieteen ja tekniikan yliopisto

| Kwame Nkrumahin luonnontieteen ja tekniikan yliopisto> Kwame Nkrumah University of Science and Technology |
| --- | --- |
 KNUSTin insinööritieteiden korkeakoulua
Perustettu:  1951
Tyyppi:  julkinen
Opiskelijoita:  87 443
Sijainti:  Kumasi, Ashanti  Ghana
Sivusto:  www.knust.edu.gh
Kwame Nkrumahin luonnontieteen ja tekniikan yliopisto (engl. Kwame Nkrumah University of Science and Technology, lyhennys KNUST) on Ghanan eteläosan Kumasissa toimiva julkinen yliopisto. Yliopisto avattiin vuonna 1952, ja itsenäisen yliopiston aseman se sai elokuussa 1961. Nykyinen nimi on vuodelta 1966. Yliopistossa on runsas 87 000 opiskelijaa.
KNUST luetaan Ghanan arvostetuimpiin yliopistoihin. Joissain yliopistovertailuissa se on luokiteltu Afrikan viidenkymmenen kärkipään yliopiston joukkoon. Esimerkiksi THE-yliopistoranking luokitteli yliopiston vuoden 2023 listallaan jaetulle 41. sijalle Afrikassa ja jaetulle 1001–1200. sijalle maailmassa.
Aiheesta muualla

Kuvia tai muita tiedostoja aiheesta Kwame Nkrumahin luonnontieteen ja tekniikan yliopisto Wikimedia Commonsissa
Ukrainan vaakuna

Ukrainan (pieni) vaakuna
Ukrainan vaakuna (ukr. Герб України, Herb Ukrajiny) on Ukrainan kansallistunnus lipun, moton ja kansallislaulun ohella. Se koostuu keltaisella rajatusta sinisestä kilvestä, jonka sisällä on keltainen kolmikärki. Vaakunassa on samat värit kuin Ukrainan lipussa.
Ukrainan vaakuna on yli tuhat vuotta vanha. Ensimmäinen havainto Ukrainan vaakunasta on Rurikin dynastian ruhtinas Svjatoslav I:n (k. 972) ajalta.
Suuri vaakuna

Ukrainan nykyinen perustuslaki määrittelee, että vaakunasta on kaksi versiota: iso ja pieni. Suurta ei koskaan otettu käyttöön, joten vuonna 2020 maan hallitus päätti alkaa valmistelut suuren vaakunan suunnittelemiseksi ja käyttöön ottamiseksi.
Elokuussa 2021 asia otti askeleen eteenpäin, kun 257 edustajaa maan parlamentissa tuki uuden ison vaakunan käyttöön ottoa ensimmäisellä lausuntokierroksella. Hyväksyminen edellyttää kuitenkin vähintään 300 edustajan tuen. Ehdotettu vaakuna on kerännyt kritiikkiä opposition lisäksi myös heraldisista piireistä, jotka arvostelivat vaakunassa olevaa kruunua. Kruunun katsotaan perinteisesti symboloivan monarkiaa, mutta Ukraina on tasavalta.
Kuvia

Jaroslav I Viisaan tunnus, Kiovan Rus (882–1240) ajalta
Ukrainan kansantasavallan vaakuna vuodelta 1918
Vaakuna Länsi-Ukrainan kansantasavallan postimerkissä vuodelta 1919. Merkki on tehty päällepainamalla itävaltalainen postimerkki.
Ehdotus suureksi vaakunaksi
Kaaviokuva Ukrainan vaakunan kolmikärjen mittasuhteista.
Lainio

Lainio on muun muassa seuraavien suomalaisten henkilöiden sukunimi:
Eino "Eka" Lainio (1913–2006), taidegraafikko, kirjailija ja kuvittaja
Jussi Lainio (ent. Juho Aapo Lainioranta, ent. Kinisjärvi, 1892–1957), Lapin-aiheista kirjoittanut kirjailija
Minna Lainio (s. 1968), kestävyysjuoksija
Tanja Lainio, laulaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kurt Kuhlmey

Kurt Kuhlmey (19. marraskuuta 1913 Insterburg – 30. huhtikuuta 1993 Bonn) oli suomalaisia Talin–Ihantalan taistelussa kesällä 1944 tukeneen osasto Kuhlmeyn komentaja. Kurt Kuhlmey oli kotoisin Itä-Preussista Insterburgista (nykyisin Tšernjahovsk Venäjän Kaliningradin alueella). Hän aloitti lentäjän uransa purjelentoa harrastamalla ja liittyi Luftwaffeen huhtikuussa 1934.
Toisen maailmansodan syttyessä Kuhlmey oli yliluutnantti. Hän palveli monilla eri alueilla, muun muassa Puolassa, Norjassa, taistelussa Britanniasta, Krimillä, Kreetalla ja Pohjois-Afrikassa.  Kesäkuussa 1944 everstiluutnantiksi ylennyt Kuhlmey tuli osastoineen auttamaan suomalaisia neuvostojoukkojen torjumisessa. Heinäkuussa 1944 Kuhlmey osastoineen siirrettiin Saksaan, jossa hän palveli toisen maailmansodan loppuun asti, yleten everstiksi.
Sodan jälkeen Kurt Kuhlmey jatkoi Länsi-Saksan ilmavoimien palveluksessa ja siirtyi eläkkeelle kenraalimajurina.
Hänen hautajaisiinsa oli tuotu suomalainen seppele. [lähde? ]
Aiheesta muualla

Risto Marjomaa: / Kuhlmey, Kurt (1913 - 1993) Kansallisbiografia-verkkojulkaisu (maksullinen).  21.3.2005. Helsinki:  Suomalaisen Kirjallisuuden Seura.
Osasto Kuhlmey jatkosodassamme (Arkistoitu – Internet Archive)
Everstiluutnantti Kurt Kuhlmey Immolassa kesäkuu 1944 (jpg) personal.inet.fi. Juhani Putkisen kotisivut. Arkistoitu 5.3.2016.
Tony Hawk’s Proving Ground

| Tony Hawk’s Proving Ground |
| --- | --- |

Kehittäjä:  Neversoft Page 44 Studios Vicarious Visions
Julkaisija:  Activision
Jakelija:  Nintendo eShop
Pelisarja:  Tony Hawk’s
Julkaistu:  NA 15. lokakuuta 2007 AUS 31. lokakuuta 2007 EU 2. lokakuuta 2007
Lajityyppi:  urheilupeli
Pelimuoto:  yksinpeli, moninpeli
Alusta:  Nintendo DS, PlayStation 2, PlayStation 3, Wii, Xbox 360
Jakelumuoto:  Blu-ray-levy ja digitaalinen lataus
Lisää peliartikkeleitaVideopelien teemasivulla
Infobox OK : 
Tony Hawk’s Proving Ground on Neversoftin kehittämä ja Activisionin julkaisema rullalautailuaiheinen urheilupeli. Peli on julkaistu vuonna 2007 Nintendo DS:lle, PlayStation 2:lle, PlayStation 3:lle, Wii:lle ja Xbox 360:lle.
Käännökset eri alustoille ovat tehneet Page 44 Studios ja Vicarious Visions.
Peli kuuluu Tony Hawk’s -pelisarjaan.
Pelin kulku

On kolme eri skeittaajaryhmää - 'Rigger', 'Hardcore' ja 'Career' (Muokkaava, hardcore ja ammattilainen) - joilla kaikilla on omat kykynsä ja suuntansa pelin juonessa.
Proving Ground tarjoaa videointiominaisuuden, parannellun verkkopelin ja Internetissä olevan 'oleskeluhuoneen', jossa pelaajat voivat skeitata muiden kanssa ja jonne voi lisätä uramoodin tavaroita. Nämä sisältyvät ainoastaan PS3- ja Xbox 360 -versioihin.
Hahmon voi nyt muokata alusta alkaen eikä pelaaja enää joudu valitsemaan valmishahmoa, kuten kahdessa edellisessä pelissä, jonka lisäksi hahmon saamat vammat vaikuttavat skeittaajan olemukseen. Create-A-Park (puiston luonti)-ominaisuuden on vahvistettu palaavan sisältäen yli 400 käytettävää osaa. Pelissä esiintyy myös kuuluisa suomalaisrullalautailija Arto Saari.
Sijainnit

Tony Hawk’s Proving Groundin sijainnit ovat Pohjois-Amerikan itärannikolla.
Philadelphia (Inner-City Philly, Downtown Philly, Philly FDR)
Baltimore (Downtown Baltimore, Baltimore Inner Harbor, Baltimore Landsdowne)
Washington D.C. (Freedom Plaza, D. C. National Mall, Air and Space Museum)
Inner-City Phillyn ja Downtown Baltimoren välissä oleva Bay Bridge, Freedom Plazan ja Downtown Phillyn välissä oleva Metro sekä Baltimore Inner Harborin ja Freedom Plazan välissä oleva Harbor Bridge sisältyvät vain PS3- ja Xbox 360-versioihin ja sen ansiosta näillä kahdella alustalla pelaaja voi liikkua ympäri pelialuetta ilman lataustaukoja.
Skeittaajat > Ammattilaiset (Career)

Nämä henkilöt skeittaavat elantonsa eteen. Heillä on Nail-The-Trick, Nail-The-Grab, ja Nail-The-Manual. Ammattiskeittaajia on: Tony Hawk, Stevie Williams, Ryan Sheckler, Bob Burnquist, Nyjah Huston, ja Arto Saari.
Skeittaajat > Muokkaavat (Riggers)

He muokkaavat ympäristöönsä ramppeja, kaiteita etc. Voivat asettaa uusia esineitä skeitattavaksi (Rig-A-Kit -toiminto) ja omaavat kehittyneempiä kiipeilytaitoja. Heihin kuuluu: Daewon Song, Jeff King, Rodney Mullen, Vanessa Torres ja Bam Margera.
Skeittaajat > Asenteelliset (Hardcore)

Asenteelliset eli hardcoreskeittaajat skeittaavat urheilun vuoksi eivätkä välitä mediakuvasta. He saavat raivoliikkeitä, joita on potku, työntö ja tönäisy. Heihin kuuluvat: Mike Vallely, Dustin Dollin, Jereme Rogers, Lance Mountain, ja Andrew Reynolds.
Vastaanotto

Peli on saanut GameSpotin arvostelussa arvosanaksi 6.5/10.
Aiheesta muualla

Tony Hawk’s Proving Ground MobyGamesissa (englanniksi)
Tony Hawk’s Proving Ground MobyGamesissa (englanniksi)
Tony Hawk’s Proving Ground MobyGamesissa (englanniksi)
-pelisarja
| --- | --- |
Pääsarja:   Pro Skater 1  2  3  4  5  Underground 1  Underground 2  American Wasteland  Project 8  Proving Ground 
Sisarsarjat:   Downhill Jam  Motion  Ride  Shred 
Uudelleenjulkaisut:   Pro Skater 2x  Underground 2: Remix  American Sk8land  Pro Skater HD
Lainiojoki

| Lainiojoki |
| --- | --- |
 Lainiojoki keväällä 2014.
Alkulähde:  Lainiolompolo  67°40′02″N, 024°22′25″E
Laskupaikka:  Lainiosaari, Ounasjoki  67°24′53″N, 024°49′52″E
Maat:  Suomi
Pituus:  60 km
Valuma-alue:  312 km²
Lainiojoki on noin 60 kilometriä pitkä Ounasjoen sivujoki, joka sijaitsee Kolarin ja Kittilän kuntien alueella. Joen alkulähde on Lainiolompolo ja joki laskee Ounasjokeen Kaukosen kylän alapuolella Lainiosaaren kohdalla. Joen valuma-alue on 312 km² ja sen järvisyys on 0,78 %. Joella on yksi sivujoki, Kallonjoki, joka laskee Lainiojokeen noin kolmen kilometrin päässä joen suusta.
Lara

Lara voi tarkoittaa seuraavia:
Lara, Venezuelan osavaltio
Lara, Sherman Hoytin rakentama, Kanadasta myöhemmin Suomeen tuotu purjevene
Lara, naisen etunimi
Lara, seuraavien henkilöiden sukunimi:
Alexandra Maria Lara (s. 1978), romanialais-saksalainen näyttelijä
Cayo Lara (s. 1952), espanjalainen kommunistipoliitikko
Christian Lara (s. 1980), ecuadorilainen jalkapalloilija
Claude Autant-Lara (1901–2000), ranskalainen elokuvaohjaaja ja -käsikirjoittaja
Francisca Lara (s. 1990), chileläinen jalkapalloilija
Kozma Lara (1930–2019), albanialainen säveltäjä
Lélis Lara (1925–2016), brasilialainen katolinen piispa
Marco Antonio Cortez Lara (s. 1957), perulainen katolinen piispa
Rafael Alvarez Lara (1902–1996), espanjalainen katolinen piispa
Rodrigo Lara (1946–1984), kolumbialainen asianajaja, poliitikko ja ministeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lara”, voi hakea sivunnimihaulla, laajalla sivunnimihaulla tai tekstihaulla.
Laqua

Laqua voi tarkoittaa:
Maria Laqua (1889–2002), vanhimmaksi koskaan elänyt saksalainen
Wilhelm Laqua (Willy, Willi), Einsatzkommando Finnlandin komentaja
LaQua, huvipuisto Tokiossa, Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laqua”, voi hakea sivunnimihaulla, laajalla sivunnimihaulla tai tekstihaulla.
Laineviistäjä

| Laineviistäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappaliitäjät Procellariidae
Suku::  Viistäjät Pterodroma
Laji::  ultima
Kaksiosainen nimi
 Pterodroma ultima  (Murphy, 1949) 
Katso myös
   Laineviistäjä Wikispeciesissä   Laineviistäjä Commonsissa 
Infobox OKNimi-testi OKIUCN-testi OK: 
Laineviistäjä (Pterodroma ultima) on ulappaliitäjien heimoon kuuluva valtamerilintu. Sen esiintymisalue käsittää eteläisellä Tyynellämerellä sijaitsevat Pitcairnin saariryhmän, Tuamotun saariston, Australsaaret, Gambiersaaret, Pääsiäissaaren, Sala y Gómezin sekä mahdollisesti myös Cookinsaaret ja Juan Fernándezin saaret. Robert Cushman Murphy kuvaili lajin holotyypin Oenon saarelta 1949.
Uku (1944)

| Uku / 宇久 |
| --- | --- |
 Uku

Aluksen vaiheet
Rakentaja:  Sasebon laivastoarsenaali
Kölinlasku:  1. elokuuta 1944
Laskettu vesille:  12. marraskuuta 1944
Palveluskäyttöön:  30. joulukuuta 1944
Poistui palveluskäytöstä:  5. lokakuuta 1945
Loppuvaihe:  Yhdysvalloille 1947
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Uku (jap. 宇久) oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1944 hankinnoissa Sasebon laivastontelakalta, missä köli laskettiin 1. elokuuta 1944. Se laskettiin vesille 12. marraskuuta ja otettiin palvelukseen 30. joulukuuta.
Palvelus

Alus poistettiin alusluettelosta 5. lokakuuta 1945. Se  aloitti seuraavana päivänä kotiutettavien sotilaiden kuljetukset Japaniin. Alus luovutettiin 4. heinäkuuta 1947 Yhdysvalloille, joka romutti sen.
Laotzen helmi

Laotzen helmi (engl. Pearl of Lao-Tzu, myös Pearl of Allah) on maailman suurin tunnettu helmi. Sen paino on 6,4 kg. Filippiiniläinen sukeltaja löysi helmen Palawanin edustalta vuonna 1934. Helmen synty on ajoitettu vuoteen 600 eaa.
Laotzen helmi on syntynyt tridacna-suvun jättiläissimpukassa. Näiden simpukoiden kuoren sisäpinnassa ei ole helmiäistä, joten niissä syntyneistä helmistä puuttuu helmisimpukan helmien hohde.
Tšerma (joki)

| Tšerma Черма |
| --- | --- |
Maanosa:  Eurooppa
Maat:  Venäjä
Alue:  Pihkovan alue
Piiri:  Outovan piiri
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tšerman valuma-alue
Pinta-ala:  220 km²
Joen uoman kohteita
Alkulähde:  niitty Borusovossa
 :  58.6034°N, 28.1046°E
Laskupaikka:  Tšerma, Peipsijärvi
 :  58.7741°N, 27.7831°E
Läpivirtausjärvet:  Tšeremskoje
Taajamat:  Tšerma, Ljubimetsi
Mittaustietoja
Lähdekorkeus:  55,7 m mpy.
Laskukorkeus:  30 m mpy.
Korkeusero:  25,7 m
Pituus:  48 km  
Kaltevuus:  0,54 m/km
Muuta
Tšerma (ven. Черма) on Luoteis-Venäjällä Pihkovan alueen Outovan piirissä virtaava joki, joka laskee Peipsijärven itärantaan. Venäjän kielessä tšerma tarkoittaa korkeaa epätasaista paikkaa.
Joen kulku

Joen pääuoma alkaa mäellä sijaitsevalla niityllä Borisovon (ven. Борисово) kylän pohjoispuolella. Uoma virtaa aluksi kohti pohjoista kulkien Tušinsij Mohin (ven. Тушинсий Мох) ja Pesij Mohin (ven. Песий Мох) soiden välistä. Kun uoma virtaa Tšeremskojen järven kautta, yhtyy siihen pohjoisesta Tsibulihin sivu-uoma (ven. Цибулихин). Noin 7 kilometrin jälkeen joki alittaa maantien 58K-089 kohdassa, jossa joen korkeudeksi on merkitty 47 m mpy. Tie seuraa jokea jonkin matkaa. Joki virtaa vielä toiset 7 kilometriä eteenpäin, jolloin se saapuu Ljubimetsiin (ven. Любимец). Taajamassa sijaitsee lentotukikohta Aerodrom Smurovjovo (ven. Аэродром Смуровьёво). Täällä joki alkaa kaartaa ensin länteen ja sitten kohti lounasta. Noin kolme kilometriä ennen Peipsijärveä se alittaa ensin rautatien ja sitten maantien 58K-096. Viimeisten kilometrien aikana se virtaa Tšerman kylän (ven. Черма) vierestä.
Valuma-alue ja sivujoet

Tšerma sijaitsee Narvanjoen vesistöalueessa Peipsijärven alueella. Tšerma laskee Peipsijärveen, jonka pohjoispäästä Narvanjoki jatkaa pohjoiseen päin ja laskee lopuksi Suomenlahteen. Tšerman valuma-alue sijaitsee kokonaan Pihkovan alueella ja sen pinta-ala on 220 neliökilometriä . Se rajautuu idässä Pljussan valuma-alueeseen, pohjoisessa Zadubkan (ven. Задубка) valuma-alueeseen ja etelässä Gdovkan valuma-alueeseen.
Tšerman kaksi suurinta sivu-uomaa ovat Krutik (ven. Κрутик) ja Tsibulihin (ven. Цибулихин), jotka ovat puroja. Tsibulihinin uomassa sijaitsee Ozertsyn järvi samannimisessä kylässä.
Hallintoalue

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kokonaan Pihkovan alueeseen. Joen vesistörekisterin numero on 01030000312102000027374 .
Huomautuksia

1 2 3 4  Teksti on osittain käännös venäjänkielisestä artikkelista ru:Черма (река), jonka tiedot on vielä tarkistamatta muista lähteistä.
Käännös suomeksi
Laphroaig

Laphroaigin tislaamon savupiippu
Pullo Laphroaigin 15-vuotista viskiä.
Laphroaig [ləˈfrɔɪɡ] on Skotlannissa Islayn saarella etelärannikolla sijaitseva viskitislaamo. Sen single malt -viskit ovat maultaan ja aromeiltaan voimakkaan savuisia ja turpeisia.
Laphroaigin tislaamon alusta ja historiasta ei ole varmuutta, mutta tiedossa on, että Johnstonin perhe aloitti maanviljelyn alueella 1800-luvun alkupuolella. Kuten alueella yleensä, tislaus tapahtui veroviranomaisilta salaa farmin tislaamossa. Johnston & Johnston perusti tislaamon virallisesti vuonna 1815. Nykyisin Laphroaig on Islayn viskeistä myydyin. Tislaamolla on oma perinteinen lattiamallastamo, joka tuottaa noin viidenneksen sen käyttämästä maltaasta.
Laphroaigin läheisyydessä Islayn etelärannalla sijaitsevat myös kahden muun maineikkaan viskin, Lagavulinin ja Ardbegin tislaamot.
Aiheesta muualla

Wikimedia Commonsissa on kuvia tai muita tiedostoja aiheesta .
Laphroaigin kotisivut
La Coiffeuse

La Coiffeuse on Pablo Picasson maalaus vuodelta 1911. Sen koko on 33 × 46 cm.
Maalaus on lahjoitettu Ranskan valtiolle. Se on ollut viimeksi esillä Saksassa Berliinissä 1998. Sen jälkeen se varastoitiin Pariisiin Pompidou-keskukseen. Vuonna 2001 se ilmoitettiin kadonneeksi. Joulukuussa 2014 se lähetettiin Fed Exin kautta joululahjana Belgiasta Yhdysvaltoihin. Sen avasi U.S. Immigration and Customs Enforcement Newarkissa. Elokuussa 2015 se palautui Ranskan valtiolle.
Vuonna 2015 sen arvoksi on arvioitu 14 miljoonaa euroa. Vaatimattomampi arvio keväällä 2015 oli 2,2 miljoonaa euroa.
Käännös suomeksi
Lars Werner

Lars Werner
Lars Helge Werner (25. heinäkuuta 1935 Tukholma – 11. tammikuuta 2013) oli ruotsalainen poliitikko. Hän oli varsinaiselta ammatiltaan rakennustyöntekijä. Hänet valittiin Vasemmistopuolue Kommunistien johtoon vuonna 1975. Hänen aikanaan (vuonna 1990) puolueen nimi supistettiin pelkäksi Vasemmistopuolueeksi. Hän erosi tehtävistään vuonna 1993, ja hänen seuraajakseen tuli Gudrun Schyman.
Werner istui valtiopäivien jäsenenä vuosina 1965–1994.
Laperm

Laperm on kiharakarvainen, Yhdysvalloista peräisin oleva Rex-tyyppinen kissarotu.
Kuvaus

Rotu on keskikokoinen, luonteeltaan seurallinen ja leikkisä. Laperm:sta on olemassa sekä lyhyt- että pitkäkarvainen muunnos. Rodulla kaikki värit sallitaan.
Laot

Setthathirath · K. Siphandon · N. Phoumsavan · B. T. Worra
J. Poonlarp (Isan) · M. Bhuridatta · K. Patafta · A. Everingham
Laot ovat etninen ryhmä Kaakkois-Aasiassa. Suurin osa laoista elää joko Laosissa (n. 3 miljoonaa), tai Thaimaassa (n. 15 miljoonaa). Thaimaan laot ovat keskittyneet maan koillis- ja itäosaan, jota kutsutaan yleisesti Isaniksi, joskin on olemassa monia matkustelevia työläisiä Isanista, jotka työskentelevät muissa maan osissa, kuten Bangkokissa. Laolaiset puhuvat useita laon ja isanin murteita, jotka usein käsitetään yhtenä kielenä. Monet isanilaiset suosivat termiä isan enemmän kuin lao 1900-luvun "thaimaalaistumisen" kampanjoinnin seurauksena.
Lapidus

Lapidus tarkoittaa muun muassa seuraavia:
Sargus lapidus, kaksisiipisiin kuuluva hyönteinen
Sukunimenä

Frank Lapidus, kuvitteellinen hahmo televisiosarjassa Lost
Jens Lapidus (s. 1974), ruotsalainen kaunokirjailija ja asianajaja
John Lapidus (s. 1973), ruotsalainen kirjailija ja taloushistorian tutkija
Mark Lapidus (s. 1995), virolainen shakinpelaaja
Ted Lapidus (1929–2008), ranskalainen muotisuunnittelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lapidus”, voi hakea sivunnimihaulla, laajalla sivunnimihaulla tai tekstihaulla.
Uku Suviste

| Uku Suviste |
| --- | --- |
 Suviste vuonna 2013.
Henkilötiedot
Syntynyt: 6. kesäkuuta 1982 (ikä 42) Võru, Viro
Ammatti:  laulaja, lauluntekijä, tuottaja
Muusikko
Laulukielet:  englanti, viro, venäjä
Aktiivisena:  2008–
Tyylilajit:  pop, R&B, soul, funk
Soittimet:  koskettimet, piano, kitara, bassokitara, rummut
Aiheesta muualla
www.ukusuviste.com
  [ Muokkaa Wikidatassa ] [ ohje ]  
Uku Suviste (s. 6. kesäkuuta 1982 Võru, Viro) on virolainen laulaja-lauluntekijä, pianisti ja tuottaja. Hänen oli tarkoitus edustaa Viroa vuoden 2020 Eurovision laulukilpailussa kappaleella "What Love Is" hänen voitettuaan Viron Eesti laul 2020 -karsintakilpailun. Vuoden 2020 Euroviisut kuitenkin peruttiin koronaviruspandemian vuoksi. Suviste valittiin kuitenkin edustamaan Viroa seuraavan vuoden kisoihin kappaleella "The Lucky One". Hän kilpaili toisessa semifinaalissa, jossa hän sijoittui kolmanneksitoista ja täten karsiutui finaalista.
Suviste on osallistunut Viron euroviisukarsintakilpailuun Eesti Lauliin neljä kertaa. Vuonna 2017 Suviste osallistui Eesti Lauliin kappaleella ”Supernatural”. Vuonna 2019 Suviste osallistui Eesti Lauliin kappaleella ”Pretty Little Liar”, joka sijoittui toiseksi. Vuonna 2020 hän osallistui jälleen kilpailuun, tällä kertaa voittaen kappaleella ”What Love Is”. Hän voitti kilpailun myös vuonna 2021, kappaleella ”The Lucky One”.
Diskografia > Singlet

"It's Christmas Time" (2005)
"See on nii hea" (2008)
"Love of my life (feat. Grace Taylor)" (2009)
"Sind otsides" (2009)
"Saatanlik naine" (2009)
"Show me the love" (2010)
"Isju Tebja" (2010)
"Jagatud öö" (2011)
"Midagi head (feat. Violina)" (2011)
"Võitmatu" (2012)
"Valge Lumi" (Anzhelika Agurbash ja Uku Suviste) (2013)
"I wanna be the one" Uku Suviste & Kéa (2014)
"Believe" Hawt Leopards feat. Uku Suviste (2015)
"Supernatural" (2016)
"Pretty Little Liar" (2019)
"What Love Is" (2020)
"Müüdud ja Pakitud" (2020)
"The Lucky One" (2021)
Aiheesta muualla

ukusuviste.com
Laurence Forristal

Laurence Forristal (5. kesäkuuta 1931 – 10. lokakuuta 2018) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 21. joulukuuta 1955 ja nimitettiin Dublinin arkkihiippakunnan vihkipiispaksi sekä Rotdonin titulaaripiispaksi 3. joulukuuta 1979. Piispaksi vihkiminen seurasi 20. tammikuuta 1980. Pääkonsekraattorina toimi Dermot J. Ryan, jota avustivat Gaetano Alibrandi ja Joseph A. Carroll.
30. kesäkuuta 1981 Forristal sai nimityksen Ossoryn piispaksi, jona hän toimi, kunnes jäi eläkkeelle 14. syyskuuta 2007.